
Kasutusloa andmine (A. Daumani tn 30)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus A. Daumani tn 30 krundile rajatud koerte jalutusväljakule.

	Kasutusloa taotlus ja menetlus
	taotluse nr 2211371/09924, 11.05.2022. a, 
menetluse nr 303027

	Ehitisregistri kood
	221381852

	Ehitise nimetus 
	koerte jalutusväljak

	Kasutamise otstarbed      
	24129 Muu nimetamata spordi- või puhkerajatis

	Ehitise asukoht ja katastritunnus
	Narva linn, A. Daumani tn 30, 51104:001:0017

	Tehtud ehitustööde lühikirjeldus
	Koerte jalutusväljaku rajamine koos treeninguelementide, piirdeaia ja 
tänavavalgustuse paigaldusega 

	Ehitusluba
	20.01.2022. a ehitusloa nr 2212271/01572 

	Ehitusloale ja kasutusloale esitatud ehitusprojekt, mis on tehtud peaprojekteerija poolt
	Tööprojekt. Digidoc-boks                                                                         „756NEP_TP_v03_Daumani30.asice“. 
OÜ NARVA EHITUSPROJEKT                                                                         (registrikood 11002901) poolt koostatud                                                                         „Koerte jalutusväljaku projekteerimine“ 
ehitusprojekt nr 756-2021

	Kasutusloa taotleja
	Aktsiaselts Vant, registrikood 10157719



Ehitisregistri keskkonnas oli genereeritud kasutusloa eelnõu nr 2212371/07817, mis suunati ehitisregistri kaudu kooskõlastamiseks ja arvamuse avaldamiseks Narva Linnavalitsuse Arhitektuuri- ja Linnaplaneerimise Ametile ning Narva Linnavalitsuse Linnamajandusametile.

13.05.2022. a toimus valminud ehitise ülevaatus. Ehitises ei ole avastatud puudusi. Kasutusloa taotlus tagastati ehitusdokumentatsioonis avastatud puuduste kõrvaldamiseks. 13.06.2022. a on taotleja esitanud lõplikult kõrvaldatud puudustega ehitusdokumentatsiooni. Kõik menetlusse kaasatud isikud kooskõlastasid kasutusloa taotluse eelnõu.

13.06.2022. a toimus ehitise kordusülevaatus ning oli koostatud ehitise nõuetele vastavuse kontrollimise akt ehitusseadustiku § 130 lõike 2 punkti 2 alusel. Ehitise ülevaatamiseks ning ehitise nõuetele vastavuse kontrollimise akti allkirjastamiseks olid kaasatud järgmised isikud: ehituse peatöövõtja, omanikujärelevalve tegijad, omaniku esindajad. 

[bookmark: _GoBack]05.07.2022. a on ehitiste nõuetele vastavuse kontrollimise akt järelevalve osakonnale taasesitatud. Ehituse peatöövõtja Aktsiaselts Vant, Ilja Fjodorov objekti eest vastutava spetsialisti isikus, omanikujärelevalve tegija Eastconsult OÜ, Siim Kadak objekti eest vastutava spetsialisti isikus ning Narva Linnavalitsuse Linnamajandusameti kommunaal- ja ehitusosakonna ehituse vanemspetsialist Nikolai Kuzmik tunnistasid A. Daumani tn 30 krundile rajatud koerte jalutusväljaku nõuetele vastavaks ning ehitise nõuetele vastavuse kontrollimise aktil kinnitasid oma allkirjaga, et ehitusseadustiku § 55 loetletud põhjused kasutusloa väljastamisest keeldumiseks puuduvad.

Narva Linnavalitsuse Linnamajandusamet kooskõlastas kasutusloa eelnõu märkusega: „Muruseemned tuleb külvata. Osaliselt külvamata“.
Kasutusloa eelnõu kooskõlastuse märkus ei sisalda ehitusseadustiku § 55 kajastatud kasutusloa andmisest keeldumise põhjuseid. Kuna rajatud ehitis vastab ehitisele esitatud nõuetele ja ehitusloale ning puuduvad kasutusloa andmisest keeldumise põhjused, võib kohalik omavalitsus anda kasutusloa A. Daumani tn 30 krundile rajatud koerte jalutusväljakule.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda kasutusluba A. Daumani tn 30 krundile rajatud koerte jalutusväljakule, mis on ehitatud OÜ NARVA EHITUSPROJEKT poolt koostatud „Koerte jalutusväljaku projekteerimine“ ehitusprojekti nr 756-2021 (digidoc-boks „756NEP_TP_v03_Daumani30.asice“) alusel.
3.2 Kohustada ehitustööde tellija ja omaniku esindajat arvestama korralduse punktis 1 toodud kasutusloa eelnõu kooskõlastuse märkusega.

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  





Kari Raik                                                                               
Linnapea                                                                             Sergei Solodov
	                                                                                Linnasekretäri asendaja                                                                                                                                                                     	                                                                                          
